Sebastian Henriksson

Sebastian Henriksson (født 12. oktober 1974) er en svensk tidligere fotballspiller. Henriksson var en anvendelig venstrebent spiller som i løpet av karrieren spilte både i forsvar, på midtbanen og i angrep.

Henriksson gjorde sin seniordebut for  som 16-åring i 1991 og spilte der inntil 1994, da han gikk videre til .

Henriksson fikk begge sine to opptredener for  da landslaget dro på en tur til Østen på vinteren i 1996 for å spille treningskamper mot  og . Landslagsdebuten fikk han da han spilte de siste ti minuttene som innbytter mot . Mot  tre dager senere, startet Henriksson sentralt på midtbanen i en kamp som endte med tomålsseier til svenskene.

Hos Örgryte spilte Sebastian Henriksson på venstresiden av forsvar eller midtbanen. Da naborivalen  var på leting etter en spiller som kunne fylle tomrommet etter Jesper Blomqvist falt valget på Henriksson.

På høsten i 2002 informerte han IFK Göteborg om at han ikke ønsket å fornye kontrakten. Med ti år bak seg i Allsvenskan, ønsket han et opphold i utlandet. Han var i forhandlinger med den italienske Serie A-klubben , før skrev under en treårig avtale med den norske Eliteserie-klubben , som innebar at han gikk ned i lønn. Henriksson ble handlet inn som løsningen på Odds jakt etter ny spiss, men lykkes først da han fikk sjansen som venstreback. Ved kontraktens utløp valgte Henriksson å forlate Odd, for å returnere hjem til svensk fotball med .

Foran 2009-sesongen vendte Henriksson tilbake til moderklubben Degerfors, hvor han spilte de to siste sesongene av fotballkarrieren.

Referanser

Eksterne lenker 
 
 Svenska Fotbollförbundet
 ifkdb.se
 Odds digitale museum

Svenske fotballspillere
Svenske landslagsspillere i fotball
Fotballspillere for Degerfors IF
Fotballspillere for Örgryte IS
Fotballspillere for IFK Göteborg
Fotballspillere for Odds ballklubb
Fotballspillere for Örebro SK
Utenlandske fotballspillere i Norge
Personer fra Degerfors